Ir-Regolament tal-Kummissjoni (KE) Nru 1365/97
tas-16 ta’ Lulju 1997
li jemenda r-Regolament (KE) Nru 716/96 li jadotta miżuri ta’ sostenn eċċezzjonali għas-suq taċ-ċanga fir-Renju Unit
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 fuq l-organizzazzjoni komuni tas-suq taċ-ċanga u l-vitella [1], kif l-aħħar emendat bir-Regolament (KE) Nru 2222/96 [2], u partikolarment l-Artikolu 23 tiegħu,
Billi r-Regolament tal-Kummissjoni (KE) Nru 716/96 [3], kif l-aħħar emendat bir-Regolament (KE) Nru 2423/96 [4], li jipprovdi għall-miżuri ta’ sostenn eċċezzjonali għas-suq taċ-ċanga fir-Renju Unit, partikolarment billi jħallu li produtturi jitħallsu ECU 0,9 kull kilogramm ta’ piż meta l-annimal ikun ħaj għall-annimali maqtula taħt il-programm introdott bir-Regolament; u fejn, fid-dawl ta’ bidliet ta’ prezzijiet fis-suq tar-Renju Unit, dak l-ammont irid ikun aġġustat għall-baqar, u piż massimu irid ikun stabbilit għall-annimali li jikkwalifikaw għall-arrangamenti kkonċernati; u fejn il-piż massimu jrid jiġi stabbilit fid-dawl tal-piż medju tal-baqar; u fejn, għalhekk, il-kontribuzzjoni tal-Komunità f’ecu għal kull annimal irid ikun aġġustat;
Billi l-Kumitat ta’ Ġestjoni għaċ-Ċanga u l-Vitella ma tax opinjoni fiż-żmien stipulat mill-President tiegħu,
ADOTTAT DAN IR-REGOLAMENT:
Artikolu 1
L-Artikolu 2 tar-Regolament (KE) Nru 716/96 huwa mibdul b’dan li ġej:
"Artikolu 2
1. Il-prezz li jrid jitħallas lill-produtturi jew lill-aġenti mill-awtorità kompetenti tar-Renju Unit skond l-Artikolu 1(1) għandu jkun:
- ECU 0,8 kull kilogramma piż kull annimal ħaj għall-baqar,
- ECU 0,9 kull kilogramma piż kull annimal ħaj għall-annimali oħrajn.
L-ebda pagament ma jingħata għall-piż iżjed minn 560 kilogrammi ta’ piż kull annimal ħaj, ikkalkulat fejn neċessarju billi jintuzaw il-koeffiċjenti msemmijin fil-paragrafu 2.
2. Billi huwa neċessarju li l-annimal kkonċernat jintiżen wara li jinqatel, biex b’hekk jiġi kkalkulat x’kien se jkun il-piż ta’ l-annimal ħaj, il-piż ta’ l-annimal mejjet wara li jitneħħew id-demm u l-ġilda, ir-ras, is-saqajn u l-interjuri għandu jiġi mmultiplikat b’ koefficjent ta’:
- 2 fil-każ tal-baqar,
- 1,70 fil-każ ta’ kull annimal ieħor.
3. Il-Komunità se tħallas parti milli ntefaq mir-Renju Unit għax-xiri msemmijin taħt l-Artikolu 1(1) b’rata ta’ ECU 291 kull ras fil-każ tal-baqar u ECU 328 kull ras fil-każ ta’ annimal ieħor li mhux baqra għal kull annimal li jinxtara li jiġi distrutt skond id-disposizzjonijiet ta’ l-Artikolu 1.
Iżda ammont ekwivalenti għal 80 % tal-kontribut tal-Komunità se jiġi avvanzat u dan jitħallas wara li l-annimal ikkonċernat ikun ġie meqrud b’mod konformi ma’ l-Artikolu 1(2).
4. Jekk ix-xiri msemmi fl-Artikolu 1(1) jinvolvi annimal ta’ l-ifrat maskil ikkastrat, il-pagament tal-prezz sħiħ imsemmi fil-‘paragrafu 1 għandu jittieħed bil-kondizzjoni li ebda applikazzjoni għall-primjum ta’ deseasonalization kif imsemmi fl-Artikolu 4ċ tar-Regolament (KEE) Nru 805/68 ma jkun sar għall-annimal li kien mibjugħ.
Il-produttur jew l-aġent irid jara li jkun ċert li dan il-primjum ma jkunx mitlub għall-annimal imsemmi.
Jekk din l-obbligazzjoni ma tkunx mogħtija, l-ammont tal-prezz li jrid jkun imħallas skond il-paragrafu 1 għall-annimal imsemmi għandu jkun imnaqqas b’ammont ekwivalenti għall-ammont applikabbli tal-primjum ta’ deseasonalization. Jekk applikazzjoni għal dan il-primjum hi ppreżentata għal dan l-annimal, il-produttur ikkonċernat huwa obbligat jirrifondi mill-prezz li rrċieva għall-annimal ammont ekwivalenti għall-primjum applikabbli ta’ deseasonalization. F’dawn iż-żewġ każi, ir-rata tal-kontribut tal-Komunità li hemm ipprovdut fil-paragrafu 3 għandu jitnaqqas b’ammont ekwivalenti għall-primjum applikabbli ta’ deseasonalization.
5. Ir-rata ta’ tisrif li trid tapplika se tkun ir-rata ta’ agrikoltura valida fl-ewwel jum tax-xahar li fih l-annimal imsemmi ġie mixtri."
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Ikun japplika għall-annimali li nxtraw mill-4 ta’ Awissu 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Lulju 1997.